**z m l u v a  o D I E L O č...1../2023**

podľa ustanovení § 536 a nasledujúcich Zákona č. 513 / 91 Zb. Obchodného zákonníka v platnom znení

**Článok I.**

**ZMLUVNÉ STRANY**

* 1. **Objednávateľ**

Obchodné meno : Obec Kvačany

Sídlo : Kvačany 100 03223 Kvačany

IČO : 00315346

DIČ : 2020581431

Zastúpená : Jozef Grúň , starosta obce

Tel. kontakt : 0905 885 989

Email : starosta@kvacanylm.sk

webová stránka : http://www.kvacanylm.sk/stranky/oficialna-stranka-obce-kvacany

(ďalej len “**Objednávateľ**“)

* 1. **Zhotoviteľ**

obchodné meno :Gars s.r.o.

sídlo : Nová 5, Liptovský Mikuláš

IČO : **31600051**

DIČ : **2020429004**

IČ DPH : **SK2020429004**

zastúpený : Jacko Jozef

(ďalej len “**Zhotoviteľ**“)

1.3. Objednávateľ a Zhotoviteľ uzatvárajú medzi sebou v zmysle § 536 zákona č. 513/1991 Zb. v platnom znení (**Obchodný zákonník**) túto zmluvu o spolupráci (ďalej len “**Zmluva**“).

**Článok II.**

**PREDMET ZMLUVY**

* 1. Predmetom zmluvy je záväzok Zhotoviteľa vypracovať a dodať projektovú dokumentáciu stavby **pre stavebné povolenie s podrobnosťami realizačného projektu** vrátane zapracovania pripomienok vychádzajúcich zo stavebného konania, vrátane podrobného položkového výkazu – výmer. Výkaz- výmer musí byť vypracovaný bez agregovaných, tzv. súborových položiek (samostatne materiál, samostatne práca) a spracovanie rozpočtu, t.j. ocenený výkaz-výmer.
  2. Zhotoviteľ sa súčasne zaväzuje projektovú dokumentáciu vypracovať aj v zmysle výzvy s kódom 02/02-29-V01 a s ňou súvisiacich príručiek a metodických pokynov. Projektová dokumentácia bude slúžiť ako podklad a povinná príloha na vypracovanie žiadosti o nenávratný finančný príspevok (ďalej len „žiadosť o NFP“ z výzvy s kódom 02/02-29-V01.
  3. Zhotoviteľ sa zaväzuje vypracovať a dodať dielo podľa bodu 2.1 tohto článku a zaväzuje sa akceptovať akékoľvek prípadne vzniknuté nejasnosti a prepracovať všetky prípadné návrhy na korekcie vznesené objednávateľom.
  4. Objednávateľ sa zaväzuje, že predmet zmluvy v súlade s bodom 2.1 tohto článku od zhotoviteľa prevezme, zaplatí za plnenie stanovenú cenu podľa bodu 4.2 článku IV. v súlade s bodom 6.1 článku VI. tejto zmluvy a poskytne zhotoviteľovi požadované spolupôsobenie.

**Článok III.**

**OBSAH, ROZSAH A SPÔSOB PLNENIA ZMLUVY**

* 1. Vypracovanie projektovej dokumentácie s názvom **„Zníženie energetickej hospodárnosti verejných historických a pamiatkovo chránených budov (obecný úrad s kultúrnym domom) v obci Kvačany“** bude zhotoviteľom spracovaná a dodaná vrátane rozpočtu stavby a výkazu výmer. Rozpočet a výkaz výmer musia obsahovať všetky položky potrebné pre riadne zrealizovanie stavby.

Projektová dokumentácia bude riešiť zníženie energetickej náročnosti a kompletnú rekonštrukciu objektu kultúrneho domu so súpisným číslom 100 a nachádzajúceho sa na parcele č. 1 Zníženie energetickej náročnosti budovy musí byť minimálne na úrovni 30%. Obnovená budova musí byť optimalizovaná na poskytovanie tepelného komfortu užívateľov aj pri extrémnych teplotách. Musí obsahovať dva typy energetického hodnotenia budovy pred realizáciou a osobitne Projektové energetické hodnotenie budovy po realizácii. Textová časť projektovej dokumentácie musí riešiť posúdenie uskutočnenia identifikácie rizík vodných zdrojov súvisiacich so zachovaním vody a predchádzaním vodnému znečisteniu.

***Súčasný stav:***

Budova je z časti dvojpodlažná, riešená časť KD je jednopodlažná, úrovne podláh sú rôznorodé.

Stavba je prekrytá valbovou strechou rôznorodého tvaru so systémom stojatej stolice.

Nižšie časti murív sú napadnuté vzlínajúcou vlhkosťou . Budova stojí na brehu toku rieky Kvačianka.

***Plánované aktivity:***

Projekt má riešiť komplexné zateplenie teplo-výmenného obalu objektu v rátane výplní otvorov -v medziach uskutočniteľných.

Nová kotolňa a celý vykurovací systém a ohrev TV primárne -tepelné čerpadlo

sekundárny zdroj Plynový kotol , plynová prípojka

Výmena strešnej krytiny .

Výmena rozvodov elektro súvisiacich z kotolňou a osvetlením.

Jedná sa o budovu Kultúrneho domu v ktorej sa nachádza aj Obecný úrad obce.

Projekt rieši bezbariérový prístup do oboch objektov v rámci technických možností, WC imobilný

***Rozsah a požiadavky na projektovú dokumentáciu:***

Prípravná časť:

Zameranie skutkového stavu budovy

Vyjadrenia o existencii a umiestnení inžinierskych sietí

Vyjadrenia o kapacitných možnostiach a možnostiach pripojenia sa na inžinierske siete

Výkresová časť:

Architektúra-stavebná časť, úprava okolia-spevnené plochy , statické posúdenie, zdravo-technické inštalácie-vodovod a kanalizácia, elektroinštalácia, hromozvod, ústredné vykurovanie-zdroj tepla tepelné čerpadlo, vzduchotechnika-rekuperácia riešená lokálne v sále KD, fotovoltaický systém, protipožiarna ochrana

Textová časť:

Sprievodná správa

Súhrnná technická správa

Energetické hodnotenie stavby

Rozpočet stavby: podrobného položkového výkazu- výmeru. Výkaz-výmer musí byť vypracovaný bez agregovaných položiek a spracovanie rozpočtu (ocenený výkaz-výmer)

Kvalitatívne a kvantitatívne požiadavky:

* 1. PD musí byť vypracovaná v rozsahu pre stavebné povolenie s **podrobnosťami realizačného projektu** vrátane zapracovania pripomienok vychádzajúcich zo stavebného konania;
  2. Projektová dokumentácia musí byť **vypracovaná projektantom** v zmysle zákona o autorizovaných architektoch a autorizovaných stavebných inžinieroch v platnom znení.
  3. Projektové energetické hodnotenie stavby musí byť vypracované osobou s odbornou spôsobilosťou na vypracovanie Energetického certifikátu;
  4. Projektová dokumentácia musí byť vypracovaná **v zmysle výzvy č. 02/02-29-V01 z Plánu obnovy a odolnosti na obnovu verejných historických a pamiatkovo chránených budov** a v zmysle príručiek a metodík súvisiacich s touto výzvou;
  5. Projektová dokumentácia musí byť vypracovaná v zmysle platnej legislatívy, t.j. projektová dokumentáciu musí obsahovať **všetky objekty a profesie, ktoré sú potrebné pre realizáciu stavby a sú potrebné pre splnenie podmienok výzvy**;
  6. PD musí byť **vypracovaná v 6x vyhotoveniach** v tlačenej forme vrátane rozpočtu a 2x na CD/DVD nosiči vo formáte PDF a DWG výkresová časť, textová časť vo formáte PDF a DOC a rozpočet vo formáte XLS

Požiadavky na projektovú dokumentáciu vyplývajúce z výzvy:

* 1. Obnovená budova musí byť zaradená do energetickej triedy A0, resp. v niektorých prípadoch musí byť dosiahnutá na obnovenej budove energetická úspora minimálne na úrovni 30%.
  2. Projektové energetické hodnotenie stavby musí byť vypracované ako dva dokumenty, a to PEH pred rekonštrukciou a PEH po rekonštrukcii. Údaje v EHB musí obsahovať povinné údaje vyplývajúce z výzvy č. 02/02-29-V01
  3. Obnovená budova musí byť optimalizovaná na poskytovanie tepelného komfortu užívateľov aj pri extrémnych teplotách.
  4. Dokumentácia bude vypracovaná zhotoviteľom a dodaná objednávateľovi v rámci stanovenej ceny v 6 tlačených vyhotoveniach/paré a elektronicky na 2 CD/DVD, resp. USB nosiči vo formáte pdf a dwg. Textová časť v \*.pdf a \*.docx formáte spolu s rozpočtom a výkazom-výmer v \*.xlsx formáte. Cena za ďalšie sady bude fakturovaná podľa sadzobníka kopírovacích a kompletovacích prác.Dielo bude dodané na kontaktné miesto objednávateľa podľa bodu 1.1 článku 1. tejto zmluvy.
  5. V procese stvárnenia diela, resp. pri vypracovaní projektovej dokumentácie bude zhotoviteľ dodržiavať všeobecne záväzné predpisy, platné technické normy v  zmysle platných ustanovení Stavebného zákona Slovenskej republiky.
  6. Zhotoviteľ sa zaväzuje, že pri spracovaní diela vymedzenom v bode 3.1 až 3.3 tohto článku v textovej časti, vo výkresovej časti a výkaze výmer, nebude uvádzať konkrétneho výrobcu, výrobný postup, značku, typ, krajinu, oblasť alebo miesto pôvodu alebo výroby použitých výrobkov. V prípade, ak nie je možné iným spôsobom opísať predmet zmluvy, môže tak urobiť pričom je povinný uviesť odkaz „alebo ekvivalent“.

**Článok IV.**

**ODPLATA**

4.1. Cena diela, spracovanom v rozsahu článku III. tejto zmluvy bola stanovená na základe výsledku verejného obstarávania.

4.2 Cena za projektovú dokumentáciu bola stanovená ako konečná, vo výške :

10750 **Eur bez DPH,** slovom (desať tissícsedemstopädesiat)

**DPH v eur,2150**

12900 **DPH**, slovom (***dvanásťtisíc deväťsto***)

Som platcom DPH

4.3 K zmene ceny môže dôjsť po dohode zmluvných strán:

a) v prípade zúženia predmetu zmluvy zo strany objednávateľa,

b) v prípade rozšírenia predmetu zmluvy, ak sa vyskytli v priebehu realizácie služby a nebolo možné

s nimi uvažovať pred začatím realizácie,

c) pri zmene technického riešenia požadovaného objednávateľom.

4.4 Ostatné zmeny ceny nie sú prípustné.

4.5 Ak je Objednávateľ v omeškaní s platbou odmeny alebo jej časti v zmysle tejto Zmluvy, má Zhotoviteľ právo požadovať úrok z omeškania vo výške 0,05% denne z dlžnej sumy.

**Článok V.**

**TERMÍNY A LEHOTA DODANIA**

5.1. Zhotoviteľ splní svoju povinnosť odovzdaním diela v plnom rozsahu podľa článku III. **do 3 kalendárnych mesiacov**  odo dňa účinnosti tejto zmluvy tak, aby do termínu podania žiadosti o NFP bolo vydané k projektovej dokumentácii aj stavebné povolenie. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve.

5.2 Zhotoviteľ nezodpovedá za oneskorenie a posuny termínov, ktoré boli spôsobené preukázateľne oneskoreným spolupôsobením objednávateľa.

**Článok VI.**

**PODMIENKY PRE FAKTURÁCIU A ÚHRADA CENY DIELA**

6.1. Predmet zmluvy bude financovaný z vlastných zdrojov objednávateľa a v prípade schválenia žiadosti a možnosti (oprávnený výdavok) bude prefinancovaný zo štrukturálnych fondov EÚ.

6.2. Podkladom pre fakturáciu z celkovej ceny diela v zmysle bodu 4.2 článku IV budú nasledovné míľniky:

a) protokolárne odovzdanie diela objednávateľovi a to v požadovanom rozsahu a za podmienok stanovených v článku III. tejto zmluvy, a to **vo výške 50% ceny diela**, ktorá je splatná do 14 kal. dní odo dňa vystavenia faktúry.

b) schválenie podanej žiadosti o nenávratný finančný príspevok, ktorej podkladom a povinnou prílohou je predmet tejto zmluvy, t.j. projektová dokumentácia, a to **vo výške 50% ceny diela**, ktorá je splatná do 14 kal. dní odo dňa vystavenia faktúry. V prípade schválenia žiadosti je objednávateľ povinný informovať zhotoviteľa do 5 pracovných dní odo dňa doručenia schválenej žiadosti o NFP.

* 1. Faktúra za predmet zmluvy musí mať náležitosti daňového dokladu a obsahovať: obchodné meno a sídlo, IČO, DIČ poskytovateľa, meno, sídlo, IČO, DIČ objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, výšku ceny bez dane, sadzbu dane, fakturovanú sumu celkom vrátane DPH a podpis oprávnenej osoby.

6.4 Úhrada odplaty v rámci dvoch splátok podľa bodu 6.1 tohto článku VI., na základe riadne vystavených faktúr, bude realizovaná prevodným príkazom na účet zhotoviteľa uvedený bode 1.2. článku I. tejto zmluvy.

**Článok VII.**

**zmluvné pokuty**

1. Zhotoviteľ sa zaväzuje, že uhradí objednávateľovi zmluvnú pokutu vo výške **0,01 %** zo stanovenej ceny za každý deň omeškania plnenia predmetu zmluvy, v prípade nedodania diela v stanovenom termíne.
2. Objednávateľ sa zaväzuje, že uhradí zhotoviteľovi zmluvnú pokutu vo výške **0,01 % z  hodnoty** faktúry za každý deň omeškania úhrady odplaty v zmysle splátkového kalendára.
3. Ak po podpise tejto zmluvy zhotoviteľ z akéhokoľvek dôvodu nezapríčineného objednávateľom odstúpi od plnenia záväzkov vyplývajúcich z tejto zmluvy, zhotoviteľ uhradí objednávateľovi zmluvnú sankciu vo výške svojej predloženej cenovej ponuky do verejného obstarávania**.**
4. Ak po podpise tejto zmluvy objednávateľ z akéhokoľvek dôvodu nezapríčineného zhotoviteľom odstúpi od plnenia záväzkov vyplývajúcich z tejto zmluvy, sa objednávateľ zaväzuje vyplatiť zhotoviteľovi pomernú časť odmeny, dohodnutej v  článku. IV, zodpovedajúcu vynaloženej práci zhotoviteľa.

**Článok VIII.**

**PRÁVA A POVINNOSTI ZMLUVNÝCH STRÁN, LIcencia**

1. Zmluvné strany touto zmluvou zároveň uzatvárajú licenčnú zmluvu, ktorou zhotoviteľ udeľuje objednávateľovi súhlas na používanie diela v zmysle tejto zmluvy, ktoré je autorským dielom, a to najmä: spracovanie dokumentácie skutočného vyhotovenia stavby, jeho použitie pri výbere zhotoviteľa stavebných prác podľa zákona o verejnom obstarávaní č. 343/2015 Z.z.
2. Zhotoviteľ udeľuje objednávateľovi dodaním autorského diela časovo neobmedzený, bez územného obmedzenia, výhradný súhlas, na každé použitie autorského diela ako celku i jeho jednotlivých častí v neobmedzenom rozsahu a spôsobom, ktorý vyplýva z účelu, na ktorý je autorské dielo určené, vrátane možnosti jeho kopírovania, prekladania, publikovania alebo prenášania. Objednávateľ je oprávnený poskytnúť sublicenciu tretej osobe. Odplata za vyššie udelenú licenciu na použitie Autorského diela je zahrnutá v Cene diela podľa článku V. tejto zmluvy. Ak zhotoviteľ uskutočnením diela alebo jeho realizáciou, prípadne realizáciou jeho časti, ktorá bude predstavovať autorské dielo, poveril tretiu osobu, je zhotoviteľ povinný zabezpečiť, aby mu táto osoba udelila licenciu na jeho použitie v rozsahu rovnakom ako je uvedené v tomto odseku tejto Zmluvy a tak, aby ju bol oprávnený udeliť objednávateľovi, resp. previesť ju na objednávateľa v súlade s touto zmluvou.
3. Zhotoviteľ týmto udeľuje objednávateľovi súhlas na použitie diel tretích strán v rozsahu, v akom mu bol udelený. Zhotoviteľ zodpovedá za porušenie práv inej osoby, t. j. subdodávateľa z priemyselného alebo iného duševného vlastníctva v dôsledku použitia autorského diela objednávateľom.
4. Zaplatením ceny za dielo podľa článkov IV a VI. tejto zmluvy licenciu na požadovaný účel v zmysle tohto článku zmluvy o dielo udeľuje zhotoviteľ objednávateľovi bez ďalších finančných nárokov zhotoviteľa.
5. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a jednotlivé ustanovenia tejto zmluvy. Zhotoviteľ sa bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
6. Zhotoviteľ bude informovať objednávateľa o stave realizácii plnenia a to najmä o rozpracovanej projektovej dokumentácii a navrhovanej koncepcii riešenia.
7. Objednávateľ je oprávnený priebežne kontrolovať rozsah diela dohodnutou formou priamo so zodpovedným pracovníkom zhotoviteľa.
8. V rámci svojho spolupôsobenia sa objednávateľ zaväzuje, že v rozsahu nevyhnutne potrebnom, poskytne na vyzvanie spoluprácu pri zabezpečovaní podkladov, doplňujúcich údajov, upresnení podkladov, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne zhotoviteľovi najneskôr do 7 dní od jeho vyžiadania.
9. Zmluvná strana, ktorá poruší svoju povinnosť zo záväzkového vzťahu je povinná uhradiť škodu tým spôsobenú druhej strane v súlade s článkom VII. a VIII. tejto Zmluvy. To neplatí, ak ktorákoľvek zo zmluvných strán preukáže, že porušenie povinnosti bolo spôsobené okolnosťami, vylučujúcimi zodpovednosť, napr. vyššou mocou.
10. Pri zastavení činnosti zhotoviteľa a nedokončení diela z dôvodov, ktoré nie sú na strane zhotoviteľa, spôsobené okolnosťami, vylučujúcimi zodpovednosť, napr. vyššou mocou, má tento nárok na úhradu ceny, zodpovedajúcej rozsahu čiastočne vykonaného diela.
11. Za podstatné porušenie tejto zmluvy zhotoviteľom, pri ukončení platnosti zmluvy objednávateľom výpoveďou, sa bude považovať porušenie nasledovných ustanovení:

a) nedodanie diela **vôbec,**

Za uvedené porušenie si objednávateľ uplatní zmluvnú pokutu **vo výške 50 % ceny odplaty** uvedenej v bode 4.2 článku IV.,

alebo

b) za nespolupôsobenie v rámci verejného obstarávania alebo ak sa preukáže neposkytnutie požadovanej súčinnosti v procese verejného obstarávania v rámci inštitútu vysvetľovania súťažných podkladov vzťahujúcich sa k projektovej dokumentácii alebo jej časti zahŕňajúc aj výkaz výmer,

Za uvedené porušenie si objednávateľ uplatní zmluvnú pokutu **vo výške 30 % ceny odplaty** uvedenej v bode 4.2 článku IV.,

alebo

c) meškanie s dodaním diela **viac ako 14 kalendárnych dní,**

Za uvedené porušenie si objednávateľ uplatní zmluvnú pokutu **vo výške 5 % ceny odplaty** uvedenej v bode 4.2 článku IV.

1. Za podstatné porušenia tejto zmluvy zhotoviteľom, pri neukončení platnosti zmluvy objednávateľom výpoveďou sa bude považovať porušenie nasledovných ustanovení :

a) nepredloženie diela v súlade s požiadavkami s projektom, stanovenými a špecifikovanými

v jednotlivých bodoch článku II. a III,

alebo,

b) nepredloženie prepracovaného diela v prípade **reklamácie do 14 kalendárnych dní**

Za porušenia zmluvy uvedené v bode a) až b) tohto bodu 8.12 si objednávateľ uplatní zmluvnú pokutu vo výške **5 % ceny odplaty** uvedenej v bode 4.2 článku IV.

1. Pre záruku na kvalitu diela podľa § 563 platia primerane ustanovenia § 429 až 431 Zákona č. 513/91

Zb.

1. Ostatné vzťahy touto zmluvou výslovne neupravené, sa primerane riadia príslušnými ustanoveniami Obchodného zákonníka.

**Článok IX.**

**záverečné ustanovenia**

1. Táto zmluva je vypracovaná v  2 vyhotoveniach, z ktorých objednávateľ obdrží 1 vyhotovenie a zhotoviteľ 1 vyhotovenie.
2. Obe strany vyhlasujú, že došlo súhlasia s celým rozsahom tejto Zmluvy a že nebola uzavretá v tiesni a za nevýhodných podmienok pre niektorú zo strán.
3. Táto zmluva nadobúda platnosť dňom jej podpisu zmluvnými stranami. Zmluva nadobúda účinnosť jej zverejnením v zmysle platnej legislatívy.
4. V prípade, ak budú výdavky z tejto Zmluvy predmetom nenávratného finančného príspevku( „ďalej len NFP“) v rámci podanej žiadosti o NFP objednávateľom, bude Zhotoviteľ povinný strpieť výkon kontroly/auditu súvisiaceho s dodávkou služieb kedykoľvek počas platnosti a účinnosti Zmluvy o NFP, a to oprávnenými osobami v rámci financovania projektu a poskytnúť im všetku potrebnú súčinnosť. Zhotoviteľ je v tomto prípade povinný strpieť výkon kontroly/auditu súvisiaceho so zhotovením diela a poskytnúť súčinnosť pri výkone kontroly/auditu orgánu/ov oprávnenému/ných vykonávať kontrolu a to kedykoľvek počas platnosti a účinnosti príslušnej Zmluvy o poskytnutí NFP, uzavretej medzi Objednávateľom ako Prijímateľom a  Poskytovateľom NFP za účelom financovania predmetných služieb a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, vyplývajúce zo zákona o poskytovanom príspevku a poskytnúť riadiacemu orgánu/om, či jeho zamestnancom riadne a včas všetku potrebnú súčinnosť. Za strpenie výkonu kontroly a poskytnutie súčinnosti pri výkone kontroly neprináleží poskytovateľovi žiadna odmena, náhrada ani iné plnenie.
5. Zhotoviteľ je povinný vykonávať súčinnosť do ukončenia procesu verejného obstarávania (poskytovanie vysvetlení v rámci súťaže, vysvetlenie rozpočtu, výkazu výmer, prípadné doplnenie projektovej dokumentácie) ďalej sa zaväzuje vykonávať súčinnosť v procese realizácie diela až po vydanie právoplatného kolaudačného rozhodnutia na dielo realizovaného na základe projektovej dokumentácie podľa čl. II tejto zmluvy o dielo.
6. Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Poskytovateľa/Útvar vnútornej kontroly Sprostredkovateľského orgánu a

ním poverené osoby,

c) Najvyšší kontrolný úrad SR, Certifikačný orgán a nimi poverené osoby,

d) Orgán auditu, jeho spolupracujúce orgány (Úrad vládneho auditu)  a osoby poverené na výkon

kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Objednávateľ v súvislosti s povinnosťou zverejnenia Zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“) zabezpečí ochranu práv Zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti.
2. Objednávateľ konkrétne zabezpečí ochranu (anonymizovanie) tých ustanovení Zmluvy o dielo (vrátanej jej príloh), ktoré sú výsledkom duševnej činnosti Zhotoviteľa, nakoľko:

a) tieto neboli podľa § 10 ods. 2 písm. c) zákona č. 211/2000 Z. z. obstarané z verejných prostriedkov,

b) tieto vznikli z činnosti Zhotoviteľa, ktorý nie je povinnou osobou v zmysle zákona č. 211/2000 Z. z. a Zhotoviteľ si súčasne uplatňuje svoje právo v zmysle § 11 ods. 1 písm. a) zákona č. 211/2000 Z. z., a to vyjadriť nesúhlas so sprístupnením informácií,

c) tieto Zhotoviteľ chráni zodpovedajúcim spôsobom s podrobnosťami uvedenými v jeho internom predpise.

1. Objednávateľ v nadväznosti predchádzajúce ustanovenia tohto článku zabezpečí anonymizovanie (t. j. prekrytie, vymazanie alebo iný spôsobom znemožnenie čitateľnosti) tých údajov, ktoré:

a) Zhotoviteľ oddelí od Zmluvy, prípadne ostatných záznamov súvisiacich so Zmluvou, krycím listom pevne zviazaným so záznamami obsahujúcimi údaje majúce charakter obchodného tajomstva, ktoré označí slovom “obchodné tajomstvo" alebo slovom “dôverné“

b) obsahujú údaje o bankovom spojení a čísle účtu Zhotoviteľa,

c) obsahujú údaje spojené s osobou (titul, meno, priezvisko a všetky údaje týkajúce sa možnosti kontaktu s touto osobou – mobil, fax, elektronická adresa, adresa pracoviska a pod.).

Anonymizovaním údajov tejto zmluvy podľa predchádzajúceho odseku tohto Článku nie je v súlade s ustanovením § 47a ods. 3 Občianskeho zákonníka dotknutá účinnosť tých ustanovení Zmluvy, ktoré neboli sprístupnené.

1. Práva a povinnosti zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike (ďalej „SR“).
2. Zmluvné strany sa zaväzujú riešiť spory vyplývajúce z tejto Zmluvy prednostne formou zmieru prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená predložiť spor na riešenie príslušnému súdu v SR.

**za Objednávateľa**  **za Zhotoviteľa**

V Kvačanoch, dňa 8.8.2023 V Kvačanoch., dňa 8.8.2023

podpis : \_\_\_\_\_\_\_\_\_\_\_\_\_\_\_\_\_\_\_\_\_ podpis : \_\_\_\_\_\_\_\_\_\_\_\_\_\_\_\_\_\_\_\_

meno : Jozef Grúň meno : Jacko Jozef

funkcia : starosta obce funkcia : konateľ spoločnosti